
Asustamata eluruumide võõrandamine

suulisel avalikul enampakkumisel

1. ASJAOLUD JA MENETLUSE KÄIK

Eluruumide erastamise seaduse (edaspidi EES) § 22 lõike 12 kohaselt EES § 9 lõikes 1 nimetatud eluruumid ei ole 2004. aasta 1. augustist erastamise objektiks. Nimetatud eluruumidele ei kohaldata EES-ist tulenevaid erisusi ning neid võivad kohalikud omavalitsused võõrandada volikogu kehtestatud korras. Vastavalt EES § 9 lõikele 1 kuuluvad selliste eluruumide hulka ka asustamata eluruumid. Ülalnimetatud eluruumid ei ole erastamise objektideks eluruumide erastamise seaduse tähenduses.

Narva Linnavolikogu 29.10.2020. a määruse nr 18 “Narva linna omandis olevate eluruumide valitsemise kord” (edaspidi ka Kord) § 16 lõike 3 kohaselt võib eluruumi võõrandada, kui on kindlaks tehtud, et eluruum ei ole linnale vajalik avalikuks otstarbeks ega seadustest või kohaliku omavalitsuse õigusaktidest tulenevate kohustuste täitmiseks. 

Narva Linnavalitsuse Linnamajandusamet korraldas Narva Linnavalitsuse 16.03.2022 korralduse nr 207-k alusel 05.05.2022 suulise avaliku enampakkumise asustamata eluruumide (korteriomandite) võõrandamiseks. Teiste hulgas oli enampakkumisele pandud eluruum aadressil Joala tn 11-28 (alghind 18 000,00 eurot), mille osas enampakkumine tunnistati nurjunuks ostjate puudumise tõttu. 

Narva Linnavalitsuse Linnamajandusamet korraldas Narva Linnavalitsuse 28.04.2022 korralduse nr 331-k alusel 02.06.2022 suulise avaliku enampakkumise asustamata eluruumide (korteriomandite) võõrandamiseks. Teiste hulgas oli enampakkumisele pandud eluruum aadressil Pähklimäe tn 7-33 (alghind 6 200,00 eurot), mille osas enampakkumine tunnistati nurjunuks ostjate puudumise tõttu. 

Korra § 19 lõike 5 kohaselt, kui avalik enampakkumine loetakse nurjunuks ning selle tulemused jäävad kinnitamata ostjate puudumise tõttu, võib võõrandamise korraldaja eluruumi alghinda alandada.

Narvas Joala 11-28 ja Pähklimäe 7-33 asuvate eluruumide seonduvat arutati Narva Linnavalitsuse eluasemekomisjoni  19.05.2022 ja 17.06.2022 koosolekutel, kus soovitati alandada nimetatud eluruumide alghinda ja panna need korduvale avalikule suulisele enampakkumisele.
Narva Linnavalitsuse Linnamajandusameti 20.06.2022 käskkirjaga nr 1-3/6170 alandati  asustamata eluruumi (korteriomandi) Joala 11-28, Narva, võõrandamise alghinda 17 500,00 euroni ja eluruumi (korteriomandi) Pähklimäe 7-33, Narva, võõrandamise alghinda 5 700,00 euroni.

SA Narva Linnaelamu esitas Narva Linnavalitsuse Linnamajandusametile andmed asustamata munitsipaaleluruumide kohta. Nende eluruumide käsutamisega seonduvat arutati Narva Linnavalitsuse eluasemekomisjoni  7.04.2022 koosolekul.  
Võttes arvesse eluruumide andmeid, olemasolevaid võlgnevusi ja ebarahuldavat seisukorda, tuli Narva Linnavalitsuse eluasemekomisjon järeldusele, et allpooltoodud asustamata eluruum ei ole linnale vajalik avalikuks otstarbeks ega seadustest või kohaliku omavalitsuse õigusaktidest tulenevate kohustuste täitmiseks ning tegi Narva Linnavalitsusele ettepaneku otsustada alljärgneva asustamata eluruumi (korteriomandi) võõrandamine suulisel avalikul enampakkumisel: 
	Jrk nr
	Aadress Narvas
	Üld
pind, 
m2
	Tubade 
arv

	Korrus
	Mõtteline osa

	
	

	
	tänav
	maja
	korter
	
	
	
	
	Alghind,
 EUR
	Tagatisraha,
10%
 alghinnast

	1
	A.Daumani
	16
	56
	31,8
	1
	4/5
	318/42610
	5900,00
	590,00


Korra § 16 lõike 4 kohaselt on eluruumide võõrandamise korraldajaks Narva Linnavalitsuse Linnamajandusamet, kes korraldab eluruumide võõrandamist ja lahendab kõik selle käigus tekkivad küsimused.
Korra § 19 lõike 1 kohaselt  on suulisel või kirjalikul avalikul enampakkumisel võõrandatava asustamata eluruumi alghind eluruumi keskmine turuhind, mis määratakse eksperthinnangu alusel.

Vastavalt Korra § 24 lõikele 1 võib tagatisraha suurus olla kuni 10% enampakkumisele pandud eluruumi alghinnast ja see tuleb tasuda rahas enampakkumise kuulutuses märgitud tähtajaks ja viisil. Tagatisraha täpne suurus määratakse kindlaks Narva Linnavalitsuse korralduses.

2.  ÕIGUSLIKUD ALUSED

Narva Linnavolikogu 29.10.2020. a määruse nr 18 “Narva linna omandis olevate eluruumide valitsemise kord” § 17 lõike 1 kohaselt  otsustab eluruumi võõrandamise suulisel või kirjalikul avalikul enampakkumisel Narva Linnavalitsus.
3. OTSUS

3.1 Võõrandada suulisel avalikul enampakkumisel järgmised asustamata eluruumid (korteriomandid):
	Jrk nr
	Aadress Narvas
	Üld
pind, 
m2
	Tubade 
arv

	Korrus
	Mõtteline osa

	
	

	
	tänav
	maja
	korter
	
	
	
	
	Alghind,
 EUR
	Tagatisraha,
10%
 alghinnast

	1
	A.Daumani
	16
	56
	31,8
	1
	4/5
	318/42610
	5900,00
	590,00

	2
	Joala
	11
	28
	63,2
	3
	4/4
	632/68528
	17 500,00
	1750,00

	3
	Pähklimäe
	7
	33
	21,6
	1
	4/5
	216/31133
	5 700,00
	570,00


3.2 Narva Linnavalitsuse Linnamajandusametil korraldada korralduse punktis 3.1 nimetatud asustamata eluruumide (korteriomandite) suuline avalik enampakkumine vastavalt Narva Linnavolikogu 29.10.2020. a määrusele nr 18 „Narva linna omandis olevate eluruumide valitsemise kord”. 
4. RAKENDUSSÄTTED

4.1 Narva Linnavalitsuse Linnamajandusametil teha korraldus teatavaks SA-le Narva Linnaelamu.

4.2 Korraldus jõustub seadusega sätestatud korras. 
4.3  Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva   jooksul arvates Narva Linnavalitsuse poolt korralduse teatavakstegemist.

Katri Raik                                                                             Üllar Kaljuste                                    


linnapea                                                          

          linnasekretär
